**Образец № 4**

 **Съгласно чл. 79, ал. 1 от ЗУО**

** **РЕПУБЛИКА БЪЛГАРИЯ**

 **Министерство на околната среда и водите**

 РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - гр. Пловдив

**РЕШЕНИЕ**

**№ 09 – РД – 532 - 02 от 26.02.2025 год.**

На основание чл. 79, ал. 3, във връзка с ал. 1 от Закона за управление на отпадъците (ЗУО), Заявление с вх. № УО-267/14.02.2025,

**ИЗМЕНЯМ И/ИЛИ ДОПЪЛВАМ**

регистрацията по чл. 35, ал. 3 от ЗУО и Регистрационен документ

**№ 09 – РД – 532 - 01 от 12.08.2016 год.**

**на**

**„ФЕРО ТРЕЙД“ ЕООД**

1. **Регистрират се следните промени:**

**А. Промяна в площа на вече разрешена площадка с местонахождение:** гр. Стамболийски, област Пловдив, община Стамболийски, УПИ II - 3353, УПИ III – 3353, УПИ VII – 3464, УПИ VIII – 3354, УПИ IV - 3317, УПИ V – 3317, кв. 62 по плана на гр. Стамболийски с площ 9 263 кв.м.

**1.** **Премахване на имоти с местонахождение**: гр. Стамболийски, област Пловдив, община Стамболийски, УПИ II – 3353 с площ 1360 кв.м.; част от УПИ IV – 3317 и УПИ V – 3317, която част представлява – обособено дворно място представляващо имот № 3469 с площ 1390 кв.м. и имот № 3470 с площ 1390 кв.м. от кв. 62 по плана на гр. Стамболийски и намаляване на ползваната разрешена площ **от 9 263** кв.м. **на 5 123** кв.м.

1. **Във връзка с т. I изменям и допълвам регистрацията по чл. 35, ал. 3 от ЗУО и издавам следния регистрационен документ:**
2. **Да извършва дейности по третиране на отпадъци на следната площадка:**

**1. Площадка № 1:**

* 1. **С местонахождение:** гр. Стамболийски, област Пловдив, община Стамболийски, УПИ III – 3353, УПИ VII – 3464, УПИ VIII – 3354, част от УПИ IV – 3317 и УПИ V – 3317 с площ 2970 кв.м. от кв. 62 по плана на гр. Стамболийски, с площ 5 123 кв.м.

**1.2** Видът (кодът и наименованието), количеството, произходът на отпадъците и дейностите по третиране са посочени в следната таблица:

|  |  |  |  |  |
| --- | --- | --- | --- | --- |
| **№** | **Вид на отпадъка 1** | **Дейности,****кодове 2,3** | **Количество****(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
| **1** | **02 01 04** | Пластмасови отпадъци (с изключение на опаковки) | **R 3 –** рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;**R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 2 500 | Събрани от физически и/или юридически лица.  |
| **2** | **03 03 07** | Механично отделени отпадъци от процеса на получаване на целулоза чрез развлакняване на отпадъчна хартия и картон | **R 3 –** рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;**R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 25 000 | Юридически лица. |
| **3** | **07 02 13** | Отпадъци от пластмаси | **R 3 –** рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;**R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 2 500 | Физически и/или юридически лица. |
| **4** | **12 01 05** | Стърготини стружки и изрезки от пластмаси | **R 3 –** рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;**R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 1 500 | Физически и/или юридически лица. |
| **5** | **15 01 01** | Хартиени и картонени опаковки | **R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 500 | Физически и/или юридически лица. |
| **6** | **15 01 02** | Пластмасови опаковки | **R 3 –** рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;**R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 1 000 | Физически и/или юридически лица. |
| **7** | **15 01 04** | Метални опаковки | **R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12 | 700 | Физически и/или юридически лица. |
| **8** | **15 01 05** | Композитни многослойни опаковки | **R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12 | 500 | Физически и/или юридически лица. |
| **9** | **15 01 06** | Смесени опаковки | **R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12 | 500 | Физически и/или юридически лица. |
| **10** | **15 01 07** | Стъклени опаковки | **R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12 | 500 | Физически и/или юридически лица. |
| **11** | **19 12 04** | Пластмаса и каучук | **R 3 –** рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;**R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 3 000 | Юридически лица. |
| **12** | **19 12 10** | Горими отпадъци (RDF – модифицирани горива, получени от отпадъци) | **R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12 | 20 000 | Юридически лица. |
| **13** | **19 12 12** | Други отпадъци (включително смеси от материали) от механично третиране на отпадъци, различни от упоменатите в 19 12 11 | **R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12 | 20 000 | Юридически лица. |
| **14** | **20 01 39** | Пластмаси | **R 3 –** рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;**R 12 –** размяна на отпадъци за подлагане на някоя от дейностите с кодове R 1 – R 11;**R 13 –** съхраняване на отпадъци до извършване на някоя от дейностите с кодове R 1 – R 12. | 3 000 | Физически и/или юридически лица. |

**II. Mетоди и технологии за третиране на отпадъците по видове дейности, вид и капацитет на съоръженията**

Площадката, на която „ФЕРО ТРЕЙД” ЕООД извършва дейностите с отпадъци да е бетонирана, оградена, с осигурено 24-часово видео наблюдение.

На входа на площадката да е изграден контролно – приемателен пункт, чрез който да се осъществява входящ контрол, оборудван с електронен кантар с максимален капацитет до 30 тона. За осъществяване на контролно – измервателната дейност, на територията на площадката да има и електронен кантар с капацитет до 1,5 тона.

На територията на площадката да се извършват дейности по събиране, съхранение и преработка /рециклиране/ на пластмасови отпадъци, формирани от дейността на други физически и/или юридически лица, за производство на гранулат и изделия за строителството и пътната инфраструктура.

Местата и участъците за третиране на отпадъците да са ясно обозначени и отделени от останалите съоръжения в обекта. Всички отпадъците да се събират разделно и временно съхраняват по подходящ начин, съгласно техния произход, вид, състав и характерни свойства, както и в съответствие с изискванията, поставени в Закона за управление на отпадъците и подзаконовите нормативни актове.

***Приемане на отпадъците от пластмаса.***

Площадката на която се извършва събирането на технологичните отпадъци от пластмаса от други физически и юридически лица да е бетонирана ида служи едновременно за временно съхранение на отпадъчния материал и сортирането му за следваща преработка. Сортирането на отпадъка да се извършва ръчно, в зависимост от неговия произход и вид.

***Агломериране и гранулиране на отпадъчната пластмаса.***

Сортираният материал да се транспортира чрез транспортна лента в халето – до машината за мелене, която да го раздробява на ситни парченца. Получената млянка, чрез помпа да се изпраща в първа и втора вaна, където да се измива от твърдите примеси. Тази вана да служи за утайник на твърдите, механични примеси. Оттам, чрез шнек, материалът да постъпва в центробежен шнек, който да го изтласква в трета вана, където измиването да продължава. От третата вана, посредством центробежен шнек, млянката да постъпва в пресата за изсушаване. От пресата, чрез вентилатор, материалът да се изпраща в бункер със шнек, който да го подава на агломератор, където да се извършва преработката му до полуфабрикат. В агломератора материалът да се дозира по цвят /чрез смесване на различни мленки или чрез добавяне на оцветители/. Полученият полуфабрикат да се събира в „биг-бегове“ и оттам да се подава ръчно в бункер със шнек, който да го изпраща в гранулатора. Произведения полимерен регранулат дасе пълни в чували и така дасе транспортира до потребителите.

Третирането на отпадъците от пластмаса, „ФЕРО ТРЕЙД“ ЕООД да извършва посредством притежаваното технологично оборудване:

* Мелница, марка „Вепса“ – 800х600, с капацитет 500 кг/час;
* Преса за изсушаване, тип „Файдаш – Макина“, с капацитет 500 кг/час;
* Агломератор, тип PZ, с капацитет 500 кг/час;

За поддръжка на технологичното оборудване, дружеството да използва изградената за целта, ремонтно механична работилница. За нуждите от сгъстен въздух да се използват компресори.

**Участък за извършване на дейности с производствени отпадъци, както и такива от опаковки.**

На площадката даса обособени участъци за събиране на неопасни производствени отпадъци, както и такива от опаковки – хартиени и картонени, пластмасови, метални, композитни, стъклени и/или смесени.

Местоположението на съоръженията за третиране на отпадъци и обслужващите сгради да е определено при спазване на противопожарните строително-технически норми (ПСТН), санитарно-хигиенните изисквания и нормативно установените сервитути на елементите на техническата инфраструктура, при осигуряване на най-кратки комуникационни и технологични връзки.

Всеки вид отпадък да се съхранява разделно, в отделен контейнер, обозначен с код и наименование на съответния отпадък, съгласно Наредба № 2 за класификация на отпадъците, с цел недопускане на смесването им, до предаването на фирми, за последващо третиране и оползотворяване.

Предварителното третиране /балиране и уплътняване/ на събраните производствени неопасни отпадъци, вкл. и такива от опаковки да се извършва посредством ситуирана и инсталирана на площадката балираща машина. Капацитетът на инсталираната балираща машина да е 2 бали на час, с размери 1м/1м/1м и тегло за всяка една от произведените бали 180 – 200 кг.

Производствената структура на площадката да е определена на базата на технологичната дейност на фирмата. Транспортното обслужване да се извършва чрез автомобилна връзка с пътния участък от уличната мрежа, който да е в непосредствена близост до обекта.

На територията на площадката да се извършват следните дейности с отпадъци :

***R 3 – рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;***

***R 12 – размяна на отпадъци за подлагане на някоя от дейностите с кодове R 1 – R 11;***

***R 13 – съхраняване на отпадъци до извършване на някоя от дейностите с кодове R 1 – R 12.***

Дейностите, които се осъществяват на площадката за третиране на отпадъци да осигуряват преработване на отпадъците, което не уврежда човешкото здраве и не използва вредни за околната среда методи на третиране.

Всички генерирани от дейността отпадъци да се събират, съхраняват и третират разделно по подходящ начин, съгласно техния произход, вид, състав и характерни свойства, както и в съответствие с изискванията поставени в нормативната уредба за специфичните потоци отпадъци.

Съдовете, в които се съхраняват събраните и формираните от дейността отпадъци да са изолирани от околната среда и да имат обозначителни табели за кода и наименованието на съответния отпадък, съгласно Наредба №2 / 2014 год. за класификация на отпадъците, /обн. ДВ. бр.66 от 8 Август 2014г./.

**Забранява се :**

* смесването на опасни отпадъци с неопасни отпадъци;
* смесването на оползотворими и неоползотворими отпадъци;
* нерегламентираното изхвърляне, изгаряне, както и всяка друга форма на нерегламентирано третиране на отпадъците от дейността, в т. ч. изхвърлянето им в контейнерите за събиране на битови отпадъци или отпадъци от опаковки.

Формираните от дейността на площадката отпадъци да се съхраняват и транспортират по начин който не възпрепятства повторното им използване, рециклиране и оползотворяване. След натрупване на определени количества, отпадъците да се предават за последващо третиране, рециклиране, оползотворяване и/или обезвреждане, съгласно Закона за управление на отпадъците.

Предаването за последващо третиране на отпадъците, генерирани от дейностите на площадката да се извършва само въз основа на писмен договор с лица, притежаващи документ по чл.35 от ЗУО за отпадъци със съответния код съгласно наредбата по чл.3 от ЗУО, както следва:

* разрешение или комплексно разрешително за дейности с отпадъци по чл.35, ал.1 от ЗУО;
* регистрационен документ за дейности с отпадъци по чл.35, ал.2, т.3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл.35, ал.1, съответно по чл.35, ал.2, т.3-5 от ЗУО.

За извършваните на площадката дейности по управление на отпадъците да се води отчетност и да се предоставя информация, съгласно изискванията на наредбата по чл. 48, ал. 1 от ЗУО - Наредба № 1 от 4 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри/ ДВ бр.51 от 20.6.2014 г. /.

**III. Условия, при които да се извършват дейностите по третиране на отпадъци**

1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:

- разрешение или комплексно разрешително за дейности с отпадъци по чл. 35, ал. 1 от ЗУО;

- регистрационен документ за дейности с отпадъци по чл. 35, ал. 2, т. 3-5 от ЗУО;

- регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

**2.** Площадката за третиране на отпадъци да отговаря на следните изисквания:

**2.1.** Площадката, на която „ФЕРО ТРЕЙД” ЕООД извършва дейности с отпадъци, да е разположена в гр. Стамболийски, област Пловдив, община Стамболийски, УПИ III – 3353, УПИ VII – 3464, УПИ VIII – 3354, част от УПИ IV – 3317 и УПИ V – 3317 с площ 2970 кв.м. от кв. 62 по плана на гр. Стамболийски, с площ 5 123 кв.м.

**2.1.1.** Да е оградена, охраняема с ограничен достъп, с изградена инфраструктура, покритие от плътна трайна настилка и с ясни надписи за предназначението ѝ. Да са обособени места за разделното събиране и временно съхранение на различните по вид, състав и свойства отпадъци, да не се допуска смесването помежду им, до подлагането им на разрешените дейности по третиране с код R3, R12 и R13.

**2.1.2.** На територията на площадката да има създадена добра организация и ефективно да се прилагат заложените в технологичния процес схеми за събиране, съхранение и третиране на отпадъците.

**2.1.3.** Да се спазват изискванията на Наредба № Н-4 от 02.06.2023г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци (*Издадена от Министъра на околната среда и водите, oбн., ДВ, бр. 52 от 16.06.2023 г.*).

**2.1.4.** Всички отпадъци да се събират и съхраняват разделно, съгласно техния произход, вид, състав и свойства, в съдове с обозначителни табели за кода и наименованието на съответния отпадък, съгласно Наредба № 2 за класификация на отпадъците /*обн. ДВ бр. 66 от 08.08.2014г., с посл. изм. и доп*./;

**3.** На територията на площадката да се извършват следните дейности с отпадъци:

***R 3*** *– рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;*

***R 12*** *– размяна на отпадъци за подлагане на някоя от дейностите с кодове R 1 – R 11;*

***R 13*** *– съхраняване на отпадъци до извършване на някоя от дейностите с кодове R 1 – R 12.*

Дейностите да се извършват по начин, който да запази възможността за оползотворяване на полезните им компоненти и/или свойства.

Дейностите, които се осъществяват на площадката да осигуряват съхраняване и третиране на отпадъците по начин, който не уврежда човешкото здраве.

Да се поддържат в постоянна изправност и нормално действие съоръженията за съхраняване и третиране на отпадъци.

Дейностите по третиране на отпадъци, оборудването и експлоатирането на площадката да се извършва съгласно изискванията поставени в аналогичните наредби, касаещи специфичните отпадъци.

**4.** При извършване на дейностите с отпадъци да се предприемат следните***превантивни мерки за сигурност:***

- При работа да се използват индивидуални средства за защита – подходящо работно облекло, лични предпазни средства, ръкавици и др.;

* Да се извършва редовен встъпителен и периодичен инструктаж и обучение на персонала в съответствие със Закона за здравословни и безопасни условия на труд;
* Всички работници да са надлежно инструктирани и запознати с аварийния план ;
* Експлоатацията и поддържането на машините, съоръженията и технологичното оборудване, прилагани при дейностите с отпадъците да се извършват съобразно технологичните изисквания и срокове за тяхната експлоатационна годност;
* При аварийна ситуация с отпадъците да се предприемат мерките за безопасност в съответствие с утвърдения авариен план.При възникване на аварийна ситуация да се уведомят съответните органи – ПБЗН, Спешна медицинска помощ, МВР и др.

**5.** Да се уведомят компетентните органи за предстоящи промени в технологичните процеси, които биха довели до изменение в количеството или вида на образуваните отпадъци.

**6.** Да се води отчетност и да се предоставя информация, съгласно изискванията на Наредба № 1/2014 год. за реда и образците, по които се предоставя информация за дейностите, както и реда за водене на публични регистри (*обн., ДВ, бр. 51 от 20.06.2014 г., с посл. изм. и доп*.), издадена на основание чл. 48, ал. 1 от ЗУО.

**7.** При закриването на площадката/прекратяването на дейността да се предприемат съответните мерки и технологии за закриване и за след експлоатационни дейности на площадката за третиране на отпадъци.

**8. Забранява се :**

* смесването на оползотворими и неоползотворими отпадъци;
* нерегламентираното изхвърляне на отпадъците;
* изгарянето на отпадъци или всяко друго нерегламентирано третиране, освен разрешените дейности, съгласно Закона за управление на отпадъците, действащото екологично законодателство в Република България и Директивите на ЕС;
* предаването на формираните от дейностите на площадката отпадъци - на лица, които не притежават разрешение по ЗУО или комплексно разрешително, издадено съгласно Глава седма, раздел ІІ от Закона за опазване на околната среда / ЗООС/.

**9.** Да се спазват изискванията на Закона за управление на отпадъците, (*ДВ.бр.53/2012г., с посл. изм. и доп.*), както и подзаконовите нормативни актове по прилагането му, свързани с дейностите на обектите.

**Решението може да бъде обжалвано чрез РИОСВ – Пловдив пред Министъра на околната среда и водите и/или пред Административен съд в района, на който е постоянният адрес или седалището на посочения в акта адресат, в 14-дневен срок от съобщаването му по реда на Административнопроцесуалния кодекс.**

**ИВАЙЛО ЙОТКОВ**

*Директор на РИОСВ - Пловдив*